Emma Snowsill

Emma Snowsill (s. 15. kesäkuuta 1981 Gold Coast, Queensland, Australia) on australialainen triathlonisti. Hän keskittyi urallaan lajin neljäsosa- eli olympiamatkalle.

Snowsill voitti vuonna 2000 19-vuotiaana ikäluokkansa maailmanmestaruuden Perthin kaupungissa kotimaassaan. Aikuisten maailmanmestaruuden hän on voittanut vuosina 2003, 2005 ja 2006. Vuonna 2007 hän jäi MM-kisoissa hopealle. Vuonna 2006 hän voitti kultaa myös Kansainyhteisön kisoissa. Viimeisimmissä arvokisoissaan Pekingin olympialaisissa vuonna 2008 Snowsill niin ikään voitti kultaa. Lisäksi hän on urallaan voittanut lukuisia muita suuria triathlontapahtumia. Toistaiseksi viimeiseen triathloniin Snowsill osallistui 11. toukokuuta 2012 San Diegossa Yhdysvalloissa 2012 ITU World Triathlon -kisoihin, joissa hän sijoittui 17:s.

Snowsill on 161-senttinen ja painaa 48 kiloa.

Lähteet

Aiheesta muualla
 Emma Snowsillin virallinen kotisivu 

Australialaiset triathlonistit
Australialaiset olympiavoittajat
Vuonna 1981 syntyneet
Elävät henkilöt